text: 'এনএক্সটি ইউকে উইমেন্স চ্যাম্পিয়নশিপ' (বাংলাঃ এনএক্সটি যুক্তরাজ্য নারী/মহিলা শিরোপা) যুক্তরাষ্ট্রের পেশাদার কুস্তি সংস্থা ডাব্লিউডাব্লিউই কর্তৃক মহিলা পেশাদার কুস্তিগিরদের জন্য প্রবর্তিত একটি সক্রিয় শিরোপা। শিরোপাটি  ডাব্লিউডাব্লিউই-এর যুক্তরাজ্য ভিত্তিক ব্র্যান্ড এনএক্সটি ইউকে'র মহিলা কুস্তি প্রতিযোগীদের জন্য একমাত্র শিরোপা হিসেবে স্বীকৃত। ২০১৮ সালের ১৮ জুন ডাব্লিউডাব্লিউই শিরোপাটি প্রতিষ্ঠিত করে। রিয়া রিপলি এই শিরোপার প্রথম বিজয়ী। বর্তমান ধারক কে লি রে সবচেয়ে দীর্ঘসময় ধরে শিরোপাটি ধরে রেখেছেন এবং এটা তার প্রথম শিরোপা।
  
  ডিসেম্বর,২০১৬-এ ডাব্লিউডাব্লিউই আনুষ্ঠানিকভাবে যুক্তরাজ্যে তাদের  একটি ব্র্যান্ড প্রতিষ্ঠার ঘোষণা করে। ঘোষণা অনুযায়ী ২০১৮ সালের মধ্যবর্তি সময়ে এনএক্সটি ইউকে ব্র্যান্ড আনুষ্ঠানিক ভাবে যাত্রা শুরু করে। ২০১৮ সালে ইউনাইটেড কিংডম চ্যাম্পিয়নশিপ প্রতিযোগিতার প্রথম রাতে এনএক্সটি ইউকে ব্র্যান্ডের মহিলা কুস্তিগিরদের জন্য পৃথক শিরোপা প্রতিষ্ঠার ঘোষণা ও শিরোপা বেল্টের আনুষ্ঠানিক উম্মোচন করা হয়। এটি ডাব্লিউডাব্লিউই-এর মহিলাদের জন্য প্রতিষ্ঠিত চারটি একক শিরোপার মধ্যে অন্যতম, তবে ডাব্লিউডাব্লিউই'র প্রধান তিনটি ব্র্যান্ডের মহিলা শিরোপা ডাব্লিউডাব্লিউই র উইমেন্স চ্যাম্পিয়নশিপ, ডাব্লিউডাব্লিউই স্ম্যাকডাউন উইমেন্স চ্যাম্পিয়নশিপ এবং এনএক্সটি উইমেন্স চ্যাম্পিয়নশিপের নীচে এই শিরোপার মর্যাদা দেয়া হয়।
  
  ইতিহাস 
  ১৫ ডিসেম্বর ২০১৬, লন্ডনের ওটু এরেনায় আয়োজিত এক সংবাদ সম্মেলনে ডাব্লিউডাব্লিউই'র প্রধান পরিচালন কর্মকর্তা ও এনএক্সটি ব্র্যান্ডের প্রধান ট্রিপল এইচ ডাব্লিউডাব্লিউই-এর যুক্তরাজ্য ভিত্তিক ব্র্যান্ড প্রতিষ্ঠার ঘোষণা দেন। একই দিনে পুরুষ কুস্তি প্রতিযোগিদের জন্য ডাব্লিউডাব্লিউই ইউনাইটেড কিংডম চ্যাম্পিয়নশিপ প্রতিষ্ঠিত হয়েছিল। যুক্তরাজ্যভিত্তিক বেশকয়েকটি প্রতিযোগিতা হওয়ার পর ২০১৮ সালের মাঝামাঝি সময়ে মূল এনএক্সটি ব্র্যান্ডের অনুরূপ যুক্তরাজ্য ভিত্তিক এনএক্সটি ইউকে ব্র্যান্ড প্রতিষ্ঠিত হয়। ১৮ জুন,২০১৮-তে ইউনাইটেড কিংডম চ্যাম্পিয়নশিপ টুর্নামেন্টের প্রথম রাতে, এনএক্সটি ইউকে ব্র্যান্ডের জন্য বিশেষায়িত এনএক্সটি ইউকে ট্যাগ টিম চ্যাম্পিয়নশিপসহ এনএক্সটি ইউকে উইমেন্স চ্যাম্পিয়নশিপের ঘোষণা করা হয়েছিল। এই শিরোপার প্রথম বিজয়ীকে পুরস্কৃত করার জন্য, এনএক্সটি ইউকের প্রথম অনুষ্ঠান ধারণের দিন আট জন মহিলা কুস্তিগির নিয়ে দু'দিনের একটি একক-বিদায় প্রতিযোগিতার ঘোষণা। করা হয়। ২ আগস্ট, ২০১৮-এর ধারণকৃত(২৮ নভেম্বর, ২০১৮তে প্রচারিত ) পর্বে, রিয়া রিপলি টনি স্টর্মকে হারিয়ে উদ্বোধনী বা প্রথম শিরোপা জয় করেন।
  
  জানুয়ারি, ২০২০-এ ডাব্লিউডাব্লিউই এর অন্যান্য পুরুষ প্রতিযোগিদের শিরোপা মত সমমর্যাদা দেয়ার লক্ষ্যে স্বল্প সময়ের জন্য শিরোপাটিকে "এনএক্সটি ইউকে চ্যাম্পিয়নশিপ" হিসাবে উল্লেখ করে। যদিও কয়েকদিন বাদেই ডাব্লিউডাব্লিউই এই শিরোপাটিকে এর পূর্বনামেই উল্লেখ করা শুরু করে এবং এই শিরোপার আনুষ্ঠানিক ইতিহাসে কোনরূপ নাম পরিবর্তন করেনি।
  
  উদ্বোধনী প্রতিযোগিতা
  
  চ্যাম্পিয়নশিপ বেল্ট নকশা 
  থাম্ব|চ্যাম্পিয়নশিপের সেন্টার প্লেট যুক্তরাজ্যের রাজকীয় বাহিনী দ্বারা অনুপ্রাণিত হয়
  এনএক্সটি ইউকের ২৫ আগস্ট, ২০১৮-এর ধারণকৃত পর্বে শিরোপা বেল্টটি প্রথমবার প্রদর্শণ করা হয় দেখতে এনএক্সটি ইউনাইটেড কিংডম চ্যাম্পিয়নশিপের সাথে প্রায় অনুরূপ। ইউনাইটেড কিংডম চ্যাম্পিয়নশিপের মতো, এর মাঝের মূল প্লেটে যুক্তরাজ্যের রাজকীয় প্রতীকের নকশা অনুসরণ করা হয়েছে। তবে এই নকশায় একটি বর্মের উভয় পাশে (চিরাচরিত ইউনিকর্নের পরিবর্তে) একটি সিংহ এবং একটি ঘোড়া রয়েছে। বর্মের শীর্ষে মুকুট ধারণ করা। নকশার শীর্ষে থাকা ব্যানারে "ইউনাইটেড কিংডম" এবং নিচের ব্যানারে "উইমেন্স" এবং সর্বনিম্নের ব্যানারে "চ্যাম্পিয়ন" শব্দটি খোদাই করা রয়েছে। কেন্দ্রীয় প্লেটটি সোনার বিভাজক দিয়ে বেল্টের দুটি পাশের প্লেটগুলি থেকে আলাদা করা হয়েছে। পার্শ্বপ্লেটগুলো অপসারণযোগ্য বৃত্তাকার চাকতি রয়েছে যা, বর্তমান শিরোপাধারীদের লোগো সম্বলিত চাকতি দিয়ে প্রতিস্থাপন করা যায়; তবে শিরোপাটি খালি থাকলে পার্শ্বপ্লেটগুলিতে একটি লাল গ্লোবের উপর ডাব্লিউডাব্লিউই'র লোগো সংযুক্ত থাকে। র এবং স্ম্যাকডাউন উইমেনস চ্যাম্পিয়নশিপ বেল্টগুলির মতো, এই বেল্টটিও সাদা রঙের এবং পুরুষ প্রতিযোগিদের বেল্ট অপেক্ষা আকারে ছোট।
  
  শিরোপাধারী ও শিরোপা সংখ্যা 
  থাম্ব|240x240পিক্সেল| বর্তমান এবং দীর্ঘকালীন শিরোপাধারী কে লি রে
   ,  পর্যন্ত তিন বার শিরোপাটি হাত বদল হয়েছে। রিয়া রিপ্লি প্রথম শিরোপা জয় করেন। রিয়া সবচেয়ে কম ১৩৯ দিন শিরোপা ধরে রাখেন। খেলা দেরীরে সম্প্রচারের জন্য রিয়া রিপ্লি'র রাজত্ব মাত্র ৪৪ দিন হিসেবে ডাব্লিউডাব্লিউই কর্তৃক স্বীকৃত। তিনি এই শিরোপার সর্বকনিষ্ঠ ধারণকারী। মাত্র ২১ বছর বয়সে এই শিরোপা জয় করেন। বর্তমান শিরোপাধারী কে লি রে   সবচেয়ে দীর্ঘ সময় ধরে শিরোপা ধরে রেখেছেন। কে লি রে সবচেয়ে বেশি বয়সী শিরোপাজয়ী। তিনি ২৭ বছর বয়সে এই শিরোপা জয় করেন।
  
  বর্তমান শিরোপাধারি কে লি রে, ২০১৯ সালের ৩১ আগস্ট ওয়েলসের কার্ডিফে অনুষ্ঠিত এনএক্সটি ইউকে টেকওভার: কার্ডিফ-এ টনি স্টর্মকে পরাজিত করে শিরোপা জয় করেছিলেন।
  
  মন্তব্য
  
  তথ্যসূত্র
  
  বহিঃসংযোগ 
  
   এনএক্সটি ইউকে উইমেন্স চ্যাম্পিয়নশিপের ইতিহাস 
  
  বিষয়শ্রেণী:এনএক্সটি ইউকে
  বিষয়শ্রেণী:পেশাদার কুস্তির চ্যাম্পিয়নশিপ
  বিষয়শ্রেণী:ডাব্লিউডাব্লিউইর নারী চ্যাম্পিয়নশিপ
  বিষয়শ্রেণী:ডাব্লিউডাব্লিউই এনএক্সটির চ্যাম্পিয়নশিপ
title: এনএক্সটি ইউকে উইমেন্স চ্যাম্পিয়নশিপ